CELEX: 32022D0172
Language: fi
Date: 2022-02-07 00:00:00
Title: Komission täytäntöönpanopäätös (EU) 2022/172, annettu 7 päivänä helmikuuta 2022, radiotaajuuksien yhdenmukaistamisesta lyhyen kantaman laitteiden käyttöön taajuusalueilla 874–876 MHz ja 915–921 MHz annetun täytäntöönpanopäätöksen (EU) 2018/1538 muuttamisesta (tiedoksiannettu numerolla C(2022) 608) (ETA:n kannalta merkityksellinen teksti)

9.2.2022   
               
               
                  FI
               
               
                  Euroopan unionin virallinen lehti
               
               
                  L 28/21
               
            
         KOMISSION TÄYTÄNTÖÖNPANOPÄÄTÖS (EU) 2022/172,
         annettu 7 päivänä helmikuuta 2022,
         radiotaajuuksien yhdenmukaistamisesta lyhyen kantaman laitteiden käyttöön taajuusalueilla 874–876 MHz ja 915–921 MHz annetun täytäntöönpanopäätöksen (EU) 2018/1538 muuttamisesta
         
            
               (tiedoksiannettu numerolla C(2022) 608)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Lyhyen kantaman laitteet ovat yleensä massamarkkinoiden tuotteita tai kannettavia tuotteita tai molempia, ja niitä on helppo kuljettaa ja käyttää rajojen yli. Taajuuksien käyttöehdoissa esiintyvät erot voivat estää näiden laitteiden vapaan liikkuvuuden, lisätä niiden tuotantokustannuksia ja aiheuttaa haitallisten häiriöiden riskejä muille radiosovelluksille ja -palveluille luvattoman käytön vuoksi. Komission päätöksellä 2006/771/EY (2) yhdenmukaistettiin taajuuksien käyttöä koskevat tekniset ehdot monille lyhyen kantaman laitteille; niihin sovelletaan sen vuoksi hyvin kevyttä sääntelyjärjestelmää ja niille tarvitaan ainoastaan kansallisen lainsäädännön mukainen yleisvaltuutus.
                  
               
                     (2)
                  
                  
                     Komission täytäntöönpanopäätöksellä (EU) 2018/1538 (3) yhdenmukaistettiin taajuusalueiden 874–876 ja 915–921 MHz käyttöä koskevat tekniset ehdot teknisesti kehittyneille radiotaajuustunnistuksen (RFID) ratkaisuille sekä esineiden internetin sovelluksille, jotka perustuvat dataverkoissa toimiviin verkotettuihin lyhyen kantaman laitteisiin. Näillä taajuusalueilla yhteiskäytön ympäristö poikkeaa päätöksen 2006/771/EY nojalla sovellettavasta, minkä vuoksi tarvitaan erityinen sääntelyjärjestelmä.
                  
               
                     (3)
                  
                  
                     Vaikka taajuusalueita 873–874,4 MHz ja 918–919,4 MHz ei ole yhdenmukaistettu rautateiden radioviestintäjärjestelmän (GSM-R) käyttöä varten unionin lainsäädännöllä tai Euroopan sähköisen viestinnän komitean (ECC) päätöksellä, niitä voidaan käyttää tähän tarkoitukseen kansallisella tasolla kansallisen päätöksen mukaisesti linjassa kansainvälisen televiestintäliiton radio-ohjesäännön kanssa. Näin ollen jos yhdenmukaistetut tekniset ehdot eivät riittäisi suojaamaan näiden taajuusalueiden käyttöä rautateiden radioviestintäjärjestelmän kansalliseen laajennukseen (E-GSM-R), asianomaisten jäsenvaltioiden olisi voitava asettaa lyhyen kantaman laitteiden käytön ehdoksi lisävaatimuksia ilman, että tämä vaikuttaa taajuuksien yhdenmukaistettuihin teknisiin käyttöehtoihin lyhyen kantaman laitteita varten näillä taajuusalueilla. Jos tällaisia rajoituksia tarvitaan yksittäisessä jäsenvaltiossa, niillä pitäisi erityisesti varmistaa koordinointi taajuuksien käyttäjien välillä, jotta mahdollistetaan maantieteellinen rinnakkaiskäyttö yhtäältä E-GSM-R:n ja toisaalta RFID-laitteiden ja verkotettujen lyhyen kantaman laitteiden välillä.
                  
               
                     (4)
                  
                  
                     Osakaistojen 874–874,4 MHz ja 917,4–919,4 MHz, jotka on yhdenmukaistettu lyhyen kantaman laitteille tällä päätöksellä, viereisten paritettujen taajuusalueiden 874,4–880,0 MHz ja 919,4–925,0 MHz yhdenmukaistettuun käyttöön rautateiden radioviestintäjärjestelmässä sovelletaan komission täytäntöönpanopäätöstä (EU) 2021/1730 (4). Taajuusalueita 874–874,4 MHz ja 917,4–919,4 MHz käyttävien lyhyen kantaman laitteiden ja viereisiä taajuusalueita 874,4–880,0 MHz ja 919,4–925,0 MHz käyttävien rautateiden radioviestintäjärjestelmien rinnakkaista toimintaa arvioitiin Euroopan radio-, tele- ja postihallintojen yhteistyökonferenssin (CEPT) raportissa 74.
                  
               
                     (5)
                  
                  
                     Jäsenvaltioilla on päätöksen 676/2002/EY 1 artiklan 4 kohdan mukaisesti oikeus järjestää radiotaajuutensa ja käyttää niitä yleiseen järjestykseen ja turvallisuuteen sekä puolustukseen liittyviä tarkoituksia varten, ja niillä on tässä yhteydessä vapaus suojata taajuusalueiden 874–876 ja 915–921 MHz ja viereisten taajuusalueiden nykyinen ja tuleva käyttö sotilaallisiin ja muihin yleistä turvallisuutta ja yleistä järjestystä palveleviin tarkoituksiin samalla, kun pyritään tavoitteeseen asettaa saataville vähimmäismäärä yhdenmukaistettuja perustaajuuksia verkotetuille lyhyen kantaman laitteille tässä päätöksessä määriteltyjen teknisten ehtojen mukaisesti ja erityisesti EU:n lainsäädännön yleisiä periaatteita noudattaen.
                  
               
                     (6)
                  
                  
                     Jotta voitaisiin ottaa huomioon tekniikan ja markkinoiden kehitys lyhyen kantaman laitteiden alalla, CEPT:lle annettiin heinäkuussa 2006 päätöksen N:o 676/2002/EY 4 artiklan 2 kohdan nojalla pysyvä valtuutus päivittää päätöksen 2006/771/EY liitettä. Pysyvän valtuutuksen perusteella tehty työ (seitsemäs päivityskierros) oli myös perustana täytäntöönpanopäätökselle (EU) 2018/1538, jossa säädetään lisätaajuuksien myöntämisestä lyhyen kantaman laitteille taajuusalueilla 874–876 MHz ja 915–921 MHz.
                  
               
                     (7)
                  
                  
                     Komissio antoi 16 päivänä heinäkuuta 2019 ohjekirjeen päätöksen 2006/771/EY kahdeksannelle päivityskierrokselle. Vastauksena pysyvään valtuutukseen ja mainitun ohjeistuksen mukaisesti CEPT toimitti komissiolle 5 päivänä maaliskuuta 2021 raportin 77, joka sisältää useita ehdotuksia täytäntöönpanopäätöksen (EU) 2018/1538 muuttamiseksi. Näihin kuuluu lyhyen kantaman laitteisiin liittyvien määritelmien muuttaminen epäselvyyksien välttämiseksi ja johdonmukaisuuden varmistamiseksi päätöksen 2006/771/EY kanssa. Niissä ehdotetaan myös täytäntöönpanopäätöksen (EU) 2018/1538 soveltamisalaan kuuluvien lyhyen kantaman laitteiden luokkien joidenkin teknisten parametrien uudelleenarviointia. CEPT:n raportti 77 muodostaa tämän päätöksen teknisen perustan.
                  
               
                     (8)
                  
                  
                     Tässä päätöksessä vahvistetuin ehdoin toimivien lyhyen kantaman laitteiden olisi oltava myös Euroopan parlamentin ja neuvoston direktiivin 2014/53/EU (5) mukaisia.
                  
               
                     (9)
                  
                  
                     Sen vuoksi täytäntöönpanopäätöstä (EU) 2018/1538 olisi muutettava.
                  
               
                     (10)
                  
                  
                     Tässä päätöksessä säädetyt toimenpiteet ovat radiotaajuuskomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
                        1)
                     
                     
                        Muutetaan täytäntöönpanopäätös (EU) 2018/1538 seuraavasti:
                        Korvataan 2 artikla seuraavasti:
                        
                           ”2 artikla
                           Tässä päätöksessä tarkoitetaan
                           
                                       1)
                                    
                                    
                                       ’lyhyen kantaman laitteella’ radiolaitetta, joka mahdollistaa joko yksisuuntaisen tai kaksisuuntaisen viestinnän ja joka vastaanottaa ja/tai lähettää signaaleja pienellä teholla ja lyhyellä kantamalla;
                                    
                                 
                                       2)
                                    
                                    
                                       ilmaisulla ’häiriöttömyyden ja suojaamattomuuden periaatteen mukaisesti’ sitä, ettei ole sallittua aiheuttaa häiriöitä radioviestintäpalveluille eikä vaatia, että näitä laitteita suojataan radioviestintäpalveluista peräisin olevilta häiriöiltä;
                                    
                                 
                                       3)
                                    
                                    
                                       ’lyhyen kantaman laitteiden luokalla’ joukkoa lyhyen kantaman laitteita tai verkotettuja lyhyen kantaman laitteita, jotka käyttävät taajuuksia samankaltaisilla teknisillä käyttömekanismeilla tai yhteisten käyttöskenaarioiden perusteella.”
                                    
                                 
                     
                  
                        2)
                     
                     
                        Korvataan liite tämän päätöksen liitteellä.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 7 päivänä helmikuuta 2022.
            
               
                  Komission puolesta
               
               Thierry BRETON
               
                  Komission jäsen
               
            
         
         
            (1)  EYVL L 108, 24.4.2002, s. 1.
         
            (2)  Komission päätös 2006/771/EY, tehty 9 päivänä marraskuuta 2006, lyhyen kantaman laitteiden käyttämien radiotaajuuksien yhdenmukaistamisesta (EUVL L 312, 11.11.2006, s. 66).
         
            (3)  Komission täytäntöönpanopäätös (EU) 2018/1538, annettu 11 päivänä lokakuuta 2018, radiotaajuuksien yhdenmukaistamisesta lyhyen kantaman laitteiden käyttöön taajuusalueilla 874–876 MHz ja 915–921 MHz (EUVL L 257, 15.10.2018, s. 57).
         
            (4)  Komission täytäntöönpanopäätös (EU) 2021/1730, annettu 28 päivänä syyskuuta 2021, paritettujen taajuusalueiden 874,4–880,0 MHz ja 919,4–925,0 MHz ja parittamattoman taajuusalueen 1 900–1 910 MHz yhdenmukaistetusta käytöstä rautateiden radioviestintäjärjestelmässä (EUVL L 346, 30.9.2021, s. 1).
         
            (5)  Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).
      
      
         
            LIITE
            Taajuusalueet sekä vastaavat yhdenmukaistetut tekniset ehdot ja täytäntöönpanon määräajat lyhyen kantaman laitteita varten
            Alla olevassa taulukossa luetellaan taajuusalueen ja (2 artiklan 6 kohdassa määritellyn) lyhyen kantaman laitteiden luokan eri yhdistelmät sekä yhdenmukaistetut tekniset ehdot taajuuksien saatavuudelle ja tähän sovellettavat määräajat.
            Yleiset tekniset ehdot, joita sovelletaan kaikkiin taajuusalueisiin ja lyhyen kantaman laitteisiin, jotka kuuluvat tämän päätöksen soveltamisalaan:
            
                        —
                     
                     
                        Jäsenvaltioiden on sallittava taajuuksien käyttö tässä taulukossa annettuihin lähetystehon, kentänvoimakkuuden tai tehotiheyden raja-arvoihin asti. Ne voivat 3 artiklan 3 kohdan mukaisesti ottaa käyttöön vähemmän rajoittavia ehtoja eli sallia taajuuksien käytön, vaikka lähetystehon, kentänvoimakkuuden tai tehotiheyden raja-arvot ylittyvät, jos tämä ei vähennä tai vaaranna lyhyen kantaman laitteiden asianmukaista rinnakkaistoimintaa tällä päätöksellä yhdenmukaistetuilla taajuuskaistoilla.
                     
                  
                        —
                     
                     
                        Jäsenvaltiot saavat soveltaa ainoastaan taulukossa mainittuja ”lisäparametreja (kanavointi- ja/tai kanavankäyttösääntöjä)”, eikä muita parametreja tai taajuuksien käytön ja häiriöidenlieventämisen vaatimuksia saa asettaa. 3 artiklan 3 kohdan mukaisilla vähemmän rajoittavilla ehdoilla tarkoitetaan sitä, että jäsenvaltiot voivat taulukon tietyn solun osalta jättää ”lisäparametrit (kanavointi- ja/tai kanavankäyttösäännöt)” kokonaan huomioimatta tai sallia ne ylittävät arvot, jos se ei vaaranna asianmukaista yhteiskäyttöympäristöä yhdenmukaistetulla taajuuskaistalla.
                     
                  
                        —
                     
                     
                        Jäsenvaltiot saavat soveltaa vain taulukossa mainittuja ”muita käyttörajoituksia”, eikä lisärajoituksia saa asettaa, paitsi jos sovelletaan 3 artiklan 2 kohdassa mainittuja edellytyksiä. Koska käyttöön voidaan ottaa vähemmän rajoittavia ehtoja 3 artiklan 3 kohdan mukaisesti, jäsenvaltiot voivat jättää näistä rajoituksista huomioimatta yhden tai kaikki, jos se ei vaaranna asianmukaista yhteiskäyttöympäristöä yhdenmukaistetulla taajuuskaistalla.
                     
                  Käytetyt termit:
            ’Toimintasuhteella’ tarkoitetaan prosenttiosuutena esitettyä suhdetta Σ(Ton)/(Tobs), jossa Ton on yksittäisen lähetinlaitteen aktiivinen aika ja Tobs on tarkkailuaika. Ton mitataan tarkkailutaajuuskaistalta (Fobs). Jollei tässä teknisessä liitteessä toisin säädetä, Tobs on jatkuva tunnin jakso ja Fobs on tässä liitteessä sovellettava taajuuskaista. 3 artiklan 3 kohdan mukaisilla vähemmän rajoittavilla ehdoilla tarkoitetaan sitä, että jäsenvaltiot voivat sallia korkeamman ’toimintasuhteen’ arvon.
            
                        
                           Kaistan nro
                        
                     
                     
                        
                           Taajuuskaista
                        
                     
                     
                        
                           Lyhyen kantaman laitteen luokka
                        
                     
                     
                        
                           Lähetystehon/kentänvoimakkuuden/tehotiheyden raja-arvo
                        
                     
                     
                        
                           Lisäparametrit (kanavointi- ja/tai kanavankäyttösäännöt)
                        
                     
                     
                        
                           Muut käyttörajoitukset
                        
                     
                     
                        
                           Täytäntöönpanon määräaika
                        
                     
                  
                        1
                     
                     
                        874–874,4 MHz  ([8])
                        
                     
                     
                        Lyhyen kantaman laitteet yleisesti  ([1])
                        
                     
                     
                        500 mW ERP
                        Edellytyksenä sopeutuva tehonsäätö (APC) tai vaihtoehtoisesti muut häiriöiden lieventämismenetelmät, joilla saavutetaan vähintään vastaava taajuuksien yhteensopivuus.
                     
                     
                        Taajuuksien käytössä ja häiriöiden lieventämisessä on hyödynnettävä menetelmiä, jotka suorituskyvyltään täyttävät riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskyky.
                        Kaistanleveys: ≤ 200 kHz
                        Toimintasuhde: ≤ 10 % verkkopalvelupisteille ([4])
                        
                        Toimintasuhde: 2,5 % muualla
                     
                     
                        Nämä käyttöehdot koskevat ainoastaan dataverkkoja.
                        Dataverkon kaikkien mukana kannettavien laitteiden on oltava keskusverkkopalvelupisteen valvonnassa  ([4]),  ([5]),  ([6]),  ([7]).
                     
                     
                        1. heinäkuuta 2022
                     
                  
                        2
                     
                     
                        917,4–919,4 MHz  ([9])
                        
                     
                     
                        Wideband-tiedonsiirtolaitteet  ([3])
                        
                     
                     
                        25 mW ERP
                     
                     
                        Taajuuksien käytössä ja häiriöiden lieventämisessä on hyödynnettävä menetelmiä, jotka suorituskyvyltään täyttävät riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskyky.
                        Kaistanleveys: > 600 kHz ja ≤ 1 MHz
                        Toimintasuhde: ≤ 10 % verkkopalvelupisteille  ([4])
                        
                        Toimintasuhde: ≤ 2,8 % muualla
                     
                     
                        Nämä käyttöehdot koskevat ainoastaan lyhyen kantaman wideband-laitteita dataverkoissa.
                        Dataverkon kaikkien mukana kannettavien laitteiden on oltava keskusverkkopalvelupisteen valvonnassa  ([4]),  ([5]),  ([6]).
                     
                     
                        1. heinäkuuta 2022
                     
                  
                        3
                     
                     
                        916,1–918,9 MHz  ([10])
                        
                     
                     
                        Radiotaajuustunnistuslaitteet (RFID-laitteet)  ([2])
                        
                     
                     
                        Lukijalähetykset 4 W ERP:llä ovat ainoastaan sallittuja keskitaajuuksilla 916,3 MHz, 917,5 MHz ja 918,7 MHz.
                     
                     
                        Taajuuksien käytössä ja häiriöiden lieventämisessä on hyödynnettävä menetelmiä, jotka suorituskyvyltään täyttävät riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskyky.
                        Kaistanleveys: ≤ 400 kHz
                     
                     
                        
                            ([5]),  ([6]),  ([7])
                        
                     
                     
                        1. heinäkuuta 2022
                     
                  
                        4
                     
                     
                        917,3–918,9 MHz
                     
                     
                        Lyhyen kantaman laitteet yleisesti  ([1])
                        
                     
                     
                        500 mW ERP
                        Lähetykset sallittuja ainoastaan taajuusalueilla 917,3–917,7 MHz ja 918,5–918,9 MHz.
                        Edellytyksenä sopeutuva tehonsäätö (APC) tai vaihtoehtoisesti muut häiriöiden lieventämismenetelmät, joilla saavutetaan vähintään vastaava taajuuksien yhteensopivuus.
                     
                     
                        Taajuuksien käytössä ja häiriöiden lieventämisessä on hyödynnettävä menetelmiä, jotka suorituskyvyltään täyttävät riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskyky.
                        Kaistanleveys: ≤ 200 kHz
                        Toimintasuhde: ≤ 10 % verkkopalvelupisteille ([4])
                        
                        Toimintasuhde: ≤ 2,5 % muualla
                     
                     
                        Nämä käyttöehdot koskevat ainoastaan dataverkkoja.
                        Dataverkon kaikkien mukana kannettavien laitteiden on oltava keskusverkkopalvelupisteen valvonnassa
                        
                            ([4]),  ([5]),  ([6]),  ([7])
                        
                     
                     
                        1. heinäkuuta 2022
                     
                  
                        5
                     
                     
                        917,4–919,4 MHz  ([9])
                        
                     
                     
                        Lyhyen kantaman laitteet yleisesti  ([1])
                        
                     
                     
                        25 mW ERP
                     
                     
                        Taajuuksien käytössä ja häiriöiden lieventämisessä on hyödynnettävä menetelmiä, jotka suorituskyvyltään täyttävät riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskyky.
                        Kaistanleveys: ≤ 600 kHz
                        Toimintasuhde: ≤ 1 %
                     
                     
                        Nämä käyttöehdot koskevat ainoastaan lyhyen kantaman laitteita dataverkoissa.
                        Dataverkon kaikkien mukana kannettavien laitteiden on oltava keskusverkkopalvelupisteen valvonnassa  ([4]),  ([5]),  ([6]).
                     
                     
                        1. heinäkuuta 2022
                     
                  
               ([1])  Lyhyen kantaman laitteiden yleisluokka kattaa kaikenlaiset radiolaitteet, sovelluksesta tai tarkoituksesta riippumatta, jotka täyttävät tietylle taajuusalueelle määritetyt tekniset vaatimukset. Tavanomaisia käyttötapoja ovat kaukomittaus, kauko-ohjaus, hälyttimet sekä tiedonsiirto yleensä ja muissa sovelluksissa.
            
               ([2])  Radiotaajuustunnistuslaitteiden luokkaan kuuluvat tunnisteisiin ja kyselylaitteisiin perustuvat radioviestintäjärjestelmät, jotka muodostuvat elollisiin tai elottomiin kohteisiin kiinnitetyistä radiolaitteista (tunnisteista) ja lähetin/vastaanotinyksiköistä (kyselylaitteista), jotka aktivoivat tunnisteet ja vastaanottavat niistä tietoja. Tavanomaisia käyttötarkoituksia ovat esimerkiksi esineiden jäljittäminen ja tunnistaminen, kuten elektroninen tuoteseuranta, sekä sellaisia esineitä, joihin on kiinnitetty joko ilman paristoa toimivat, paristoavusteiset tai paristokäyttöiset tunnisteet, koskevien tietojen kerääminen ja lähettäminen. Kyselylaite vahvistaa tunnisteesta tulevat vastaukset ja välittää ne pääjärjestelmäänsä.
            
               ([3])  Wideband-tiedonsiirtolaitteiden luokka kattaa radiolaitteet, jotka käyttävät laajakaistaisia modulaatiotekniikoita taajuuksien käytössä. Tavanomaisia käyttötarkoituksia ovat muun muassa langattomat liityntäjärjestelmät, kuten langattomat lähiverkot (WAS/RLAN) ja lyhyen kantaman wideband-laitteet dataverkoissa.
            
               ([4])  Dataverkon verkkopalvelupiste on kiinteä maanpäällinen lyhyen kantaman laite, joka toimii yhteyspisteenä dataverkon muille lyhyen kantaman laitteille, jotta voidaan palvella kyseisen dataverkon ulkopuolella sijaitsevia alustoja. Käsitteellä dataverkko viitataan useisiin lyhyen kantaman laitteisiin, verkkopalvelupisteet mukaan luettuina, verkon osina ja niiden välisiin langattomiin yhteyksiin.
            
               ([5])  3 artiklan 1 kohdan mukaisesti taajuuskaistat on osoitettava käyttöön ja annettava saataville ilman yksinoikeutta ja jakamisperiaatteella. Yhdenmukaistettujen teknisten ehtojen on mahdollistettava se, että suurinta osaa lyhyen kantaman laitteista voidaan useimmissa jäsenvaltioissa käyttää yleisvaltuutuksen perusteella kansallisen lainsäädännön mukaisesti. Tämä ei rajoita direktiivin (EU) 2018/1972 46 ja 51 artiklan ja direktiivin 2014/53/EU 3 artiklan 2 kohdan ja 7 artiklan soveltamista. Jäsenvaltiot voivat rajoittaa tämän kohdan käyttöä siten, että asennuksesta ja toiminnasta vastaavat ainoastaan ammattikäyttäjät, ja harkita yksittäisiä valtuutuksia esimerkiksi maantieteellistä yhteiskäyttöä ja/tai häiriöiden lieventämismenetelmien soveltamista varten, jotta voidaan varmistaa radiopalvelujen suojaaminen.
            
               ([6])  Niissä jäsenvaltioissa, joissa tätä taajuusaluetta käytetään osittain tai kokonaan yleiseen järjestykseen ja turvallisuuteen sekä puolustukseen liittyviin tarkoituksiin ja koordinointi ei ole mahdollista, jäsenvaltiot voivat päättää jättää tämän kohdan osittain tai kokonaan soveltamatta päätöksen 676/2002/EY 1 artiklan 4 kohdan ja tämän päätöksen 3 artiklan 2 kohdan mukaisesti.
            
               ([7])  Voidaan myös tarvita kansallisia sääntöjä esimerkiksi paikallisesta koordinoinnista, jotta voidaan välttää häiriöt, joita esimerkiksi keskinäismodulaatio tai tukkeutuminen (blocking) aiheuttavat viereisillä taajuusalueilla toimiville radiopalveluille.
            
               ([8])  Tämä taajuusalue 874–874,4 MHz muodostaa vähimmäismäärän yhdenmukaistettuja perustaajuuksia.
            
               ([9])  Tämä taajuusalue 917,4–919,4 MHz muodostaa vähimmäismäärän yhdenmukaistettuja perustaajuuksia.
            
               ([10])  RFID-tunnisteet reagoivat hyvin pienellä teholla (-10 dBm ERP) taajuusalueella RFID-lukijoiden taajuuskanavilla, ja niiden on oltava direktiivin 2014/53/EU olennaisten vaatimusten mukaisia.